לבריטים יש מסורת שנתית להפוך את חג המולד לאירוע פרסומי בסדר גודל של הסופרבול, והגיעו עם שני תוצרים למקומות הראשונים בטבלה.
במקום הראשון, מותג היוקרה Burberry חוגג 15 שנים לסרט “בילי אליוט” עם שלל מפורסמים בריטים ובכיכובו של הפרזנטור וההצלחה הגנטית רומיאו בקהאם ובאווירת חג המולד. הפסקול מעולה, הסרטון אסתטי ומעלה חיוך, אבל הרבה יותר מדי ארוך יחסית לעובדה שמדובר באנשים שלא עושים הרבה חוץ מלקפוץ.
במקום השני, הפרסומת השנתית ומצופה של John Lewis עוסקת הפעם באיש בודד על הירח וילדה ששולחת לו מתנה לכבוד חג המולד. כרגיל, צילום יפיפה, פסקול מדויק, סיפור עם מסר מרגש, אבל יש שהתאכזבו מהעלילה לנוכח הרמה הגבוהה של שנים עברו (הפרסומת לא עברה את מסך הציניות של חלק מהאנשים, שניסו לשער מדוע האיש נמצא על הירח ואחת ההצעות הייתה שהוא דיקטטור רצחני שהוגלה מהחברה).
במקום השלישי, Gatorade, שכל פרסומת שלהם מגיעה לחמישייה הראשונה (מגיב אחד אף תהה למה טרחו לתת אפשרות לעשות SKIP). והפעם, שלל מפורסמים מאיצים בך להיות הכי טוב והכי מוצלח. אין פה מסר שלא קיים בכל מותג אחר הקשור לספורט, אבל יש מלא מלא מפורסמים וקצב טוב.
במקום הרביעי, Samsung, גם מותג קבוע בטבלה, שמקדמת את יכולות הWireless Charging של הטלפון.
סרט ה-Star Wars החדש יוצא בדצמבר הקרוב, ומקבל באזז רציני שגורם למפרסמים רבים לרצות לקחת חלק מהאקשן. והפעם זה Duracell שהגיעו למקום החמישי עם פרסומת שמשלבת התייחסות לסרט ולחג המולד כדי לזכות בכל תשומת הלב.
נמשיך, כי חג המולד מייצר המון פרסומות. מותג האופנה הניו יורקי Kate Spade גייסה את השחקנית הצעירה אנה קנדריק לשורותיה ויצרה סדרה של סרטוני תוכן לדיגיטל בכיכובה. לסדרה קוראים Miss Adventure, וכבר צולמו לה ארבעה פרקים. למקום השישי הגיע הפרק הרביעי הכולל הופעת אורח של זוסיה מאמט מהסדרה “בנות”. כל הפרקים מאוד אסתטיים ומצולמים יפה, ומכילים הומור נשי מעט נוירוטי מהסוג שתמצאו ב”בנות” או בראיונות של קנדריק עצמה.
במקום הראשון והרביעי, צילומים מזירת מתקפת הטרור בפריז.
במקום השני, שוב אדל עם Hello.
במקום השלישי, היא משלנו, “תמיד היית לפני כולם” של אורנג’.
במקום החמישי, אייל גולן עם סינגל חדש (אני מרגישה שאני כותבת את המשפט הזה כל שבוע).
למקום השמיני הגיעה אשלי ווקסמן-בקשי עם מדריך לעיצוב שיער בשיתוף מוצר טיפוח מבית לוריאל.
מתווה הגז, שהוציא כמה אלפי אנשים מהבתים בשבת האחרונה, גיא גודס שפוטר ממכבי ת”א, אשקלון שכמעט הפכה לאטלנטיס בעקבות ההצפות, משחק הווידאו Fallout 4, Victoria Secret שקיימה את התצוגה השנתית שלה בהשתתפות המלאכיות החדשות קנדל ג’נר וג’יג’י חדיד, יום הרווקים הסיני, 11.11 ועלי באבא – כולם קשורים לחג הקניות שנערך השבוע, חג הסיגד, מיכל אנסקי וההסתבכות הכלכלית, מירי רגב ופרשת הג’ובים, הסרט החדש על חייו של סטיב ג’ובס שמצליח אצל המבקרים אך נכשל בקופות (ככה זה כשעושים סרט שני על חייו של אדם רק שנתיים אחרי הראשון, גם אם האדם הזה הוא סטיב ג’ובס) ומור סילבר, אושיית רשת לבנות נוער שהתחתנה.
כמובן שגם מתקפת הטרור בפריז גררה חיפושים רבים: פריז, צרפת, BBC News,Eagles of death metal, דאעש ומגדל אייפל.